TQM วอลุ่มแน่น-บวกแรง 5% นิวไฮตั้งแต่เข้าตลาดฯ-คาดเก็งฯก่อนเข้า FTSE Micro Cap พรุ่งนี้  
TQM วอลุ่มแน่น-บวกแรง 5% นิวไฮตั้งแต่เข้าตลาดฯ-คาดเก็งฯก่อนเข้า FTSE Micro Cap พรุ่งนี้  
TQM วอลุ่มแน่น-บวกแรง 5% นิวไฮตั้งแต่เข้าตลาดฯ-คาดเก็งฯก่อนเข้า FTSE Micro Cap พรุ่งนี้  
20 มิ.ย. 2562

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 10.59 น. อยู่ที่ระดับ 38.00 บาท บวก 2.00 บาท หรือ 5.56% ด้วยมูลค่าซื้อขาย 153.50 ล้านบาท ราคาหุ้นสูงสุดตั้งแต่เข้าตลาดเมื่อวันที่ 20 ธ.ค.61

บล.โนมูระ พัฒนสิน ระบุในบทวิเคราะห์ว่า FTSE Rebalance ได้ประกาศรายชื่อหุ้นเข้าออกใหม่เมื่อวันที่ 24 พ.ค.ที่ผ่านมา โดยมี 4 หุ้น ที่ได้เข้าคำนวณใน FTSE All-World รอบนี้ ได้แก่ บริษัทจากประเทศจีน 2 บริษัท ได้แก่ Tongchen-Elong Holding, และ WuXi AppTec  อีกทั้ง Credicorp จากสหรัฐอเมริกา ขณะที่บริษัท โอสถสภา จำกัด (มหาชน) หรือ OSP ติด 1 ใน 4 หุ้นที่ได้เข้าใหม่รอบนี้
ด้าน FTSE Small Cap มีหุ้นไทยเข้า 1 บริษัทคือ กองทุนรวมโครงสร้างพื้นฐานเพื่ออนาคตประเทศไทย หรือ TFFIF
ขณะที่ FTSE Micro Cap มีหุ้นไทยเข้า 5 บริษัท คือ บริษัท นอร์ทอีส รับเบอร์ จำกัด (มหาชน) หรือ NER , บริษัท ทีคิวเอ็ม คอร์ปอเรชั่น จำกัด (มหาชน) หรือ TQM , บริษัท บีจี คอนเทนเนอร์ กล๊าส จำกัด (มหาชน) หรือ BGC , บริษัท โรงพยาบาลพระรามเก้า จำกัด (มหาชน) หรือ PR9 , ทรัสต์เพื่อการลงทุนในสิทธิการเช่าอสังหาริมทรัพย์ เอส ไพรม์ โกรท หรือ SPRIME โดยจะมีผล 21 มิ.ย. 2562
บล.ทิสโก้ ระบุว่า FTSE Rebalancing มีผลสิ้น 21 มิ.ย. หุ้นไทยเข้า 7 ตัว Mid Cap – OSP, Small Cap – TFFIF, Micro Cap – PR9, BGC, SPRIME, NER, TQM